1. *Хэһэг уншахадаа, авторай үгэ сэхэ хэлэлгэ хоёрой хоорондо зогсолто хэгты. Сэхэ хэлэлгэ хоолойгоороо илгажа, хойнонь ямар сэглэлтын тэмдэг табигданаб гэжэ хэлэгты.*

Байгаали иигэжэ байхыень харахадаа сухалдажа: «Таряан дэлхэй дээрэ бү байг! Үбһэ ногоо, үндэһэ набшаһаар хооллогты саашаа»,- гээд, хоолосой узуурһаа ѳѳдэнь орооһынь шобторжо байхадань, Хүн Байгаалида хандажа: «Байгаали, хайрлыт! Хүндэ хуби үлѳѳгыт! Хүлѳѳрѳѳ гэшхэнгүй, гартаа үргэжэ, нангин хадагалжа ябахабди» гээ һэн ха…

Ц. Номтоев

**2.** Ц. Номтоевой «Хилээмэн» гэжэ рассказ сооhоо хандалга, диалог оложо хэлэгты.

***3.*** *Авторай γгэнγγдтэ сэхэ хэлэлгэнγγдые hанажа бэшэгты.*

1. Эжынь асууба: ….

2. Аба хэлэбэ: ….

3. Хүбүүн харюусаба: ….

***4****. Буулгажа бэшэхэдээ, сэхэ хэлэлгэ доогуур зурагты.*

Абамни намайе агнуурида абаба. Үглөөгγγр эртэ бодобобди. Тайга гэрһээмнай холо юм. Хэрмэндэ ябадаг нохойгоо абабабди.

Тайга ойртобо. Ойн захада нэгэ сагаан юумэ харагдаба. Шангаар хашхарбаб: « Аба, харыш, харыш! Тэрэ юун бэ?» Аба хэлэбэ: «Тэрэшни сагаан шандаган». Нохоймнай тэрэ шандага харанашьегγй. Би абаһаан асуубаб: «Нохоймнай юундэ шандаганай хойноһоо гγйнэгγйб?» Аба намда харюусаба: «Нохоймнай ганса хэрмэндэ ябадаг. Шандага барихагγй».